CELEX: 62017TN0510
Language: bg
Date: 2017-11-06 00:00:00
Title: Дело T-510/17: Жалба, подадена на 4 август 2017 г. — Del Valle Ruiz и др./Комисия и ЕСП

6.11.2017   
            
            
               BG
            
            
               Официален вестник на Европейския съюз
            
            
               C 374/35
            
         Жалба, подадена на 4 август 2017 г. — Del Valle Ruiz и др./Комисия и ЕСП
   (Дело T-510/17)
   (2017/C 374/53)
   Език на производството: английски
   
      Страни
   
   
      Жалбоподатели: Antonio Del Valle Ruiz (Мексико Сити, Мексико) и 41 други лица (представители: P. Saini, QC, J. Pobjoy, Barrister и R. Boynton, Solicitor)
   
      Ответници: Европейска комисия и Единен съвет за преструктуриране (ЕСП)
   
      Искания на жалбоподателите
   
   Жалбоподателите искат от Общия съд:
   
               —
            
            
               първо, да отмени, решението на Единния съвет за преструктуриране, прието на изпълнителната му сесия от 7 юни 2017 г., с което е одобрена схемата за преструктуриране на Banco Popular Español, S.A., и второ, да отмени решение (ЕС) 2017/1246 (1) на Комисията и да обяви за незаконосъобразни член 18 и член 22 от Регламент (ЕС) № 806/2014 (2);
            
         
               —
            
            
               да осъди ответниците да платят съдебните разноски.
            
         
      Основания и основни доводи
   
   В подкрепа на жалбата си жалбоподателят излага девет основания.
   
               1.
            
            
               Първото основание е изведено от обстоятелството, че член 18 от Регламент № 806/2014 е незаконосъобразен, тъй като предвидената в него процедура не позволява на акционерите да бъдат изслушани и не позволява осъществяването на съдебен контрол, в нарушение (a) на членове 41, 47 и 48 от Хартата на основните права на Европейския съюз и (б) на принципа на пропорционалност.
            
         
               2.
            
            
               В рамките на второто основание се твърди, че независимо дали член 18 от Регламент № 806/2014 е незаконосъобразен, съответните обжалвани решения нарушават членове 41, 47 и 48 от Хартата на основните права на Европейския съюз.
            
         
               3.
            
            
               В рамките на третото основание се твърди, че ЕСП и Комисията нарушават необосновано и несъразмерно правата на собственост на жалбоподателите.
            
         
               4.
            
            
               В рамките на четвъртото основание се твърди, че ЕСП и Комисията нарушават член 20 от Регламент № 806/2014, тъй като не са осъществили адекватна и независима преценка преди да приемат съответните обжалвани решения.
            
         
               5.
            
            
               В рамките на петото основание се твърди, че ЕСП и Комисията са нарушили член 18, параграф 1 от Регламент № 806/2014, като са приели за изпълнени предварителните условия, установени в член 18, параграф 1, точки а) и б).
            
         
               6.
            
            
               В рамките на шестото основание се твърди, че ЕСП и Комисията са нарушили член 21, параграф 1 от Регламент № 806/2014, като са приели за изпълнени условията за упражняване на правомощието за обезценяване или преобразуване на съответните капиталови инструменти.
            
         
               7.
            
            
               В рамките на седмото основание се твърди, че ЕСП и Комисията са нарушили едно основно процесуално изискване, тъй като не са изложили адекватни мотиви за приемането на съответните обжалвани решения.
            
         
               8.
            
            
               В рамките на осмото основание се твърди, че когато са взели решение за продажба на стопанската дейност, ЕСП и Комисията не са се съобразили (a) с принципа на пропорционалност и (б) с оправданите правни очаквания на жалбоподателите, като неоснователно са се отклонили от плана за преструктуриране.
            
         
               9.
            
            
               В рамките на деветото основание се твърди, че членове 18 и 22 от Регламент № 806/2014 нарушават принципите, свързани с делегирането на правомощия.
            
         
      (1)  Решение (ЕС) 2017/1246 на Комисията от 7 юни 2017 година за одобряване на схемата за преструктуриране на Banco Popular Español S.A. (нотифицирано под номер С(2017) 4038) (ОВ L 178, 2017 г., стр. 15).
   
      (2)  Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 225, 2014 г., стр. 1).